# **Balatonszőlős Község**

**Önkormányzata**

****

**Polgármester**

**8233 Balatonszőlős, Fő u. 9.**

**Szám: 101/……/2018**

**Előterjesztő: Mórocz László polgármester**

**Előkészítő: Szűcsné Kundrák Zsuzsanna pénzügyi ügyintéző**

**ELŐTERJESZTÉS**

**A Képviselő-testület 2018. május 17-i ülésére**

**4. napirendi pont**

**Tárgy**: Az „Önkormányzati feladatellátást szolgáló fejlesztések 2018” elnevezésű pályázat módosítása

A helyi önkormányzatokért felelős miniszter az államháztartásért felelős miniszterrel közösen pályázatot hirdetett önkormányzati feladatellátást szolgáló fejlesztések támogatására.

Balatonszőlős Község Önkormányzata a pályázati alcélok közül a „belterületi utak, járdák, hidak felújítása” keretében a Mosó köz, Fűzfa u. 1., 2. köz, Pille u. köz, Templom u., Malomrét u., Templom u., Árok u. felújítására adta be pályázatát. A pályázat módosítása szükséges a megvalósítandó célok változása miatt. A beruházás becsült költsége bruttó 10.537.476 Ft. A támogatás mértéke 85 %, önerő, bruttó: 1.580.622 Ft.

Az önerő fedezete a 2018. évi költségvetés tartalékkerete.

Kérem a tisztelt Képviselő-testületet az előterjesztés megvitatásra és a határozati javaslat elfogadására.

Balatonszőlős, 2018. május 11.

Mórocz László

polgármester

**Határozati javaslat**

**.../2018. (…) határozat**

1.) Balatonszőlős Község Önkormányzatának Képviselő-testülete a 2018. április 17-én hozott 35/2018. (IV. 17.) számú határozatát az alábbiak szerint módosítja.

A meghirdetett pályázati célok közül a :

C.) Belterületi utak, járdák, hidak felújítása tárgyú alcélok keretében a Balatonszőlős 18/13, 17/5, 17/20, 18/12, 163/1, 131/2, 130 hrsz-ú utak felújítását kívánja megvalósítani.

2.) A beruházás tervezett bruttó költségét az előzetesen megkért árajánlat szerinti műszaki tartalom figyelembe vétele mellett bruttó: 10.537.476 Ft összegben állapítja meg, míg a támogatás mértékét bruttó: 8.956.854 Ft összegben.

3.) Figyelembe véve a támogatás mértékét az önrészt bruttó 1.580.622 Ft összegben állapítja meg, melynek fedezetét átcsoportosítással a 2018. évi tartalékkeret terhére a felújítások soron biztosítja.

4.) Felhatalmazza a polgármestert a pályázat benyújtására és az azzal kapcsolatos nyilatkozatok megtételére.

Határidő: azonnal

Felelős: polgármester